Ishavsmelde

Ishavsmelde (Atriplex nudicaulis) er en ettårig urt i amarantfamilien. Den ligner bruskmelde, men er lav, opptil 10 cm. Den vokser ved kysten på kortvokste strandenger, grusstrender og i tangvoller.

Plantearten er vanlig langs kysten i Nord-Norge og finnes mer spredt på Vestlandet og i Trøndelag. Den er ellers amfiatlantisk utbredt i Nord-Europa, Grønland og på Newfoundland i Canada. Den ble funnet på Island i 2010. 

Ishavsmelde tilhører artskomplekset Atriplex longipes aggr. Den ble tidligere regnet som underarten Atriplex longipes subsp. praecox, men komplekset er nå splittet i tre arter. De andre to er skaftmelde (Atriplex longipes) og Atriplex praecox.

Litteratur

Eksterne lenker 
 

 

Tangmeldeslekta
Grønlands flora